Diari Oficial de la Generalitat Valenciana


Sumari del DOGV 6908, del 22-11-2012 (2012/10333)

ORDE 32/2012, de 9 de novembre, de la Conselleria de Turisme, Cultura i Esport, per la qual es modifica el termini de presentació de la documentació justificativa, establit en l'Orde 7/2012, de 13 d'abril, per la qual es convoquen ajudes per a foment i suport d'activitats culturals organitzades amb motiu de festes populars i tradicionals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6908

Data del DOGV
:   22-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10282


Data del document
:   09-11-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 32/2012, de 9 de novembre, de la Conselleria de Turisme, Cultura i Esport, per la qual es modifica el termini de presentació de la documentació justificativa, establit en l'Orde 7/2012, de 13 d'abril, per la qual es convoquen ajudes per a foment i suport d'activitats culturals organitzades amb motiu de festes populars i tradicionals. [2012/10463]  
La base quinze de l'Orde 7/2012, de 13 d'abril, per la qual es convoquen ajudes per a foment i suport d'activitats culturals organitzades amb motiu de festes populars i tradicionals (DOCV núm. 6765, de 02.05.2012), establix que el termini de presentació de la documentació justificativa de la realització de l'activitat subvencionada finalitza l'1 de novembre de 2012.  
Atés que, per raons de caràcter administratiu, es retardarà la resolució de concessió de les subvencions fins al mes de novembre, i que el termini establit per a presentar la documentació justificativa de les activitats subvencionades estava previst per al mateix mes, s'ha considerat convenient ampliar el dit termini per a no perjudicar els interessats.  
  
Atés que la modificació es produïx abans de finalitzar el termini de realització de l'activitat i que no perjudica dret de tercers.  
De conformitat amb el que establix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Atés el que s'establix en els articles 17.3.l i 22.2.a de la Llei 38/2003, de 17 de novembre, General de Subvencions, i en l'article 64 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
En virtut de les facultats que em són conferides per l'article 28 de la Llei 5/1983, de 30 de desembre, del Consell; vista la proposta de la directora general del Patrimoni Cultural de 22 d'octubre de 2012, i de conformitat amb esta,   
  
ORDENE  
  
Únic  
Modificar el primer paràgraf de l'apartat quart de la base quinze de l'annex I de l'Orde 7/2012, de 13 d'abril, per la qual es convoquen ajudes per a foment i suport d'activitats culturals organitzades amb motiu de festes populars i tradicionals (DOCV núm. 6765 de 02.05.2012), que queda redactat de la manera següent:  
«Per a efectuar el pagament els beneficiaris han de presentar abans del 30 de novembre la documentació següent:»  
  
DISPOSICIÓ FINAL  
  
Única  
La present orde produïx efectes a partir de l'endemà de la publicació en el Diari Oficial de la Comunitat Valenciana.  
Segons el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:   
  
a) El recurs de reposició s'ha d'interposar davant de la consellera de Turisme, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'ha de presentar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.   
  
València, 9 de novembre de 2012  
  
La consellera de Turisme, Cultura i Esport,  
LOLA JOHNSON SASTRE